als_Latn dik_Latn tur_Latn
Gjatë vizitës në Berlin, kryetari i Partisë Demokratike, Lulzim Basha ka vazhduar te denoncoje akuzat qe rendojnë mbi kryetarin e kuvendi Ilir Meta, te cilat janë bere publike nga deputeti Tom Doshi. Gjate takimit me nënkryetarët e grupit parlamentar të CDU dhe CSU, Franz Josef Jung dhe Hans Peter Friedrich, Basha ka theksuar se këto akuza përbejnë ngjarjen me te rende te 25 viteve te fundit. Lideri i opozitës u ka shprehur politikaneve gjermane shqetësimin se pa largimin nga posti i kryetarit të kuvendit i të akuzuarit kryesor si porositës i vrasjes së deputetëve, nuk mund të ketë një hetim të plotë dhe të pandikuar. Gjate takimeve ne Berlin, Basha është ndalur edhe tek procesi i integrimit ne BE, proces, i cili sipas tij është ngadalësuar për shkak te megakorrupsionit qeveritar dhe depërtimit te elementëve kriminalë në nivelet më të larta të administratës e deri në Kuvendin e Shqipërinë. Pjesë e axhendës së takimeve të kryetarit të Partisë Demokratike, Lulzim Basha në Berlin ishte dhe takimi me Drejtorin Ekzekutiv të Komisionit të Lindjes të Ekonomisë Gjermane, Presidentin e Dhomës së Tregtisë Gjermano – Shqiptare, dhe me Kryetarin e Organizatës “Reporterët pa kufi”.
als_Latn